Toetslopie glo vir algehele verdonkeringArgieffoto Eskom het Maandag glo ŉ landwye simulasie-oefening gehou om te toets wat sou gebeur indien ŉ algehele kragineenstorting sou plaasvind, het die City Press berig. Volgens die koerant is die oefening, genaamd Exercise Breaking Dawn, gehou om te toets hoe nooddienste sou reageer en hoe so ŉ krisis aan die media en die publiek gekommunikeer kan word. Die City Press het berig sommige waarnemers meen dit is ŉ teken dat Eskom homself vir die ergste scenario voorberei. Volgens Eyewitness News het Eskom egter gesê dit was ŉ geskeduleerde, algemene toets wat volgens sy mandaat gedoen word om seker te maak dat die stelsel ten volle funksioneel is. Volgens EWN het Khulu Phasiwe, woordvoerder van Eskom, gesê die toets behoort nie enigsins ŉ verrassing te wees nie, aangesien Eskom bloot doen wat van die organisasie vereis word. Bron: City Press, EWN Lees ook: Rapport, My Broadband